**[Výberové konanie na obsadenie funkcie riaditeľa Materskej školy v Malej Ide](https://malaida.sk/vyberove-konanie-na-obsadenie-funkcie-riaditela-materskej-skoly-v-malej-ide/%22%20%5Co%20%22Permalink%20to%20V%C3%BDberov%C3%A9%20konanie%20na%20obsadenie%20funkcie%20riadite%C4%BEa%20%20Materskej%20%C5%A1koly%20v%C2%A0Malej%20Ide)**

Obec Malá Ida v zmysle § 3 a § 4 zákona NR SR č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov a § 5 zákona č. 552/2003 Z.z. o výkone práce vo verejnom záujme v znení neskorších predpisov

**v y h l a s u j e**

**výberové konanie na obsadenie funkcie riaditeľa**

**Materskej školy v Malej Ide s predpokladaným nástupom 2.mája 2022**

**Kvalifikačné predpoklady a osobitné kvalifikačné predpoklady:**

* odborná a pedagogická spôsobilosť požadovaná pre materské školy podľa zákona

č. 138/2019 Z.z. o pedagogických zamestnancoch a odborných zamestnancoch a o zmene a doplnení niektorých zákonov

* vykonanie I. atestácie alebo jej náhradnej formy
* najmenej päť rokov pedagogickej praxe v zmysle § 3 zákona č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov
* osobnostné a morálne predpoklady, občianska bezúhonnosť podľa § 15, 15a, 15bzákona č. 138/2019 Z.z.
* zdravotná spôsobilosť podľa § 16 ods. 1 zákona č. 138/2019 Z.z.
* ovládanie štátneho jazyka podľa § 17 ods. 1 a 2 zákona č. 138/2019 Z.z., spôsobilosť používať slovenský jazyk v úradnom styku
* organizačné a riadiace schopnosti

**Požadované doklady k prihláške do výberového konania:**

* písomná prihláška do výberového konania (s uvedením presnej adresy a tel. kontaktu)
* overená kópia dokladov o vzdelaní a vykonaní I. atestácie alebo jej náhradnej formy
* štruktúrovaný profesijný životopis
* čestné vyhlásenie o bezúhonnosti
* potvrdenie o odbornej a pedagogickej praxe
* lekárske potvrdenie o telesnej a duševnej spôsobilosti pre výkon činnosti učiteľa a vedúceho pedagogického zamestnanca (nie staršie ako tri mesiace)
* písomný návrh Koncepcie rozvoja Materskej školy v Malej Ide

–     súhlas uchádzača so spracovaním osobných údajov za účelom výberového konania v zmysle zákona č. 18/2018 Z.z. o ochrane osobných údajov a o zmene a doplnení niektorých zákonov

* čestné vyhlásenie o pravdivosti všetkých údajov uvádzaných v prílohe žiadosti

**Platové podmienky:**v zmysle zákona č. 553/2003 Z.z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov

Prihlášku do výberového konania spolu s požadovanými dokladmi žiadame doručiť v zalepenej obálke s označením **„Výberové konanie riaditeľa Materskej školy “**do ***13.4.2022 do 10.00 hod na Obecný úrad, Hlavná 11, 04420 Malá Ida.***

Termín a miesto výberového konania oznámi výberová komisia prihláseným uchádzačom, ktorí splnia podmienky zaradenia do výberového konania, najmenej 7 kalendárnych dní pred dňom konania výberového konania.

Vyhlasovateľ výberového konania si vyhradzuje právo nezaradiť do výberového konania uchádzačov, ktorí nespĺňajú požadované podmienky.

PaedDr. Jana Kallová, starostka obce v.r.